Kenja turdo

La Kenja turdo aŭ taita turdoOrnitologia taksonomio (), ankaŭ konata kiel Taita Olivkolora turdo aŭ Hellera Grundoturdo, estas endanĝerita birdospecio el la familio de turdedoj, endemia en la montaro Taito en Kenjo.

 Taksonomio 
Laŭ AviListAviList v2025, konsultita la 24-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Turdidae - turdedoj
Turdus Linnaeus, C, 1758 - turdo
Turdus helleri (Mearns, EA, 1913) - taita turdo

La taita turdo estis antaŭe klasifikita kiel subspecio de la oliveca turdo (Turdus olivaceus), sed ĝi estis konsiderata kiel aparta specio ekde 1985.
Ĝi estis nomita laŭ la zoologo Edmund Heller (1875 -1939) partnero de la usona ornitologo Edgar Alexander Mearns (1856 - 1916) kiu priskribis tiun specion science en 1913.

 Aspekto 
Ĝi atingas longon inter 20 kaj 22 cm. La kapo, brusto kaj supraj partoj estas malhelaj. La subaj partoj estas blankaj kaj la flankoj havas ruĝecajn nuancojn. La okuloj kaj beko montriĝas paloranĝkoloraj.

 Distribuado 
La taita turdo havas tre malgrandan arealo, ĉar ĝi estas limigita al 4 tre fragmentitaj arbaroj de la Taita Montoj, en sudeosta Kenjo. Tiuj arbaroj estas Mbololo kun ĉirkaŭ 200 ha, Ngangao kun ĉirkaŭ 92 ha, Chawia kun ĉirkaŭ 50 ha kaj Yale kun 2 ha.

 Ekologio 
Ĝi estas limigita al montetaj humidaj arbaroj. Kvankam ĝia natura habitato estis draste senarbarigita pro lignoproduktado, ĝi evitas areojn de duarangaj arbaroj, arbustejoj kaj terkultivejoj. Spite vastan priserĉadon oni konstatis malmulte da migrado inter la fragmentitaj populacioj.

 Referencoj 

 Eksteraj ligiloj 

 Birdlife factsheet - Turdus helleri  (angla)
 Taita-Hills Biodiversity Project Report (pdf., angla)
 Kenja turdo sur poŝtmarko

Kategorio:Turdedoj
Kategorio:Birdoj de Afriko